CELEX: C2004/201/43
Language: sl
Date: 2004-08-07 00:00:00
Title: Zadeva T-191/04: Tožba MIP Metro Group Intellectual Property GmbH & Co. KG proti Uradu za usklajevanje na notranjem trgu (znamke in modeli), vložena dne 27. maja 2004

7.8.2004   
            
            
               SL
            
            
               Uradni list Evropske unije
            
            
               C 201/20
            
         Tožba MIP Metro Group Intellectual Property GmbH & Co. KG proti Uradu za usklajevanje na notranjem trgu (znamke in modeli), vložena dne 27. maja 2004
   (Zadeva T-191/04)
   (2004/C 201/43)
   Jezik postopka: angleščina
   MIP Metro Group Intellectual Property GmbH & Co. KG, s sedežem v Düsseldorfu (Nemčija), ki ga zastopa R. Kaase, lawyer, je dne 27. maja 2004 na Sodišče prve stopnje Evropskih skupnosti vložil tožbo proti Uradu Uradu za usklajevanje na notranjem trgu (UUNT).
   Tesco Stores Limited je bil druga stranka v postopku pred Odborom za pritožbe.
   Tožeča stranka Sodišču prve stopnje predlaga, da:
   
               —
            
            
               razglasi za nično odločbo prvega Odbora za pritožbe UUNT z dne 23. marca 2004 v zadevi R 486/2003-1;
            
         
               —
            
            
               UUNT naloži plačilo stroškov.
            
         Tožbeni razlogi in bistvene navedbe
   
               Prijavitelj znamke Skupnosti:
            
            
               MIP METRO Group Intellectual Property Gmbh & Co. KG
            
         
               Zadevna znamka Skupnosti:
            
            
               Slikovna znamka „METRO“ za blago, ki ni predmet tega postopka - Prijava št. 779116
            
         
               Imetnik izpodbijane znamke ali znaka v postopku ugovora:
            
            
               Tesco Stores Limited
            
         
               Izpodbijana znamka ali znak:
            
            
               Nacionalna besedna znamka „METRO“
            
         
               Odločba Oddelka za ugovore:
            
            
               Zavrnitev ugovora
            
         
               Odločba Odbora za pritožbe:
            
            
               Razveljavitev odločbe Oddelka za ugovore
            
         
               Tožbeni razlogi pred Sodiščem prve stopnje:
            
            
               Tožeča stranka navaja, da bi kot čas, ko mora veljati prejšnja pravica, ki je podlaga za ugovor in ko je potrebno dokazati, da ima tak status, moral biti čas odločbe Oddelka za ugovor, ali podredno, ko se rok v katerem je potrebno predložiti nadaljnje dokaze izteče. V podporo tem navedbam se tožeča stranka sklicuje na kršitev parametrov postopka določenih v členu 74 Uredbe Sveta (ES) št. 40/94 (1) in pravil 16 in 20 Uredbe Komisije št. 2868/95 (2). Po navedbah tožeče stranke, člen 8(1)(b) Uredbe Sveta 40/94 ne določa, da je veljavnost prejšnje znamke potrebna samo v trenutku vložitve ugovora.
            
         
      (1)  Uredba Sveta (ES) št. 40/94 z dne 20. decembra 1993 o znamki Skupnosti (UL L 11, 14. 1. 1994, str. 1).
   
      (2)  Uredba Komisije (ES) št. 2868/95 z dne 13. decembra 1995 za izvedbo Uredbe Sveta (ES) št. 40/94 o znamki Skupnosti (UL L 303, str.1).